Christopher Wand

Christopher Amundsen Wand (født 1987) er en norsk politiker (H).

Han har studiekompetanse fra Ringerike videregående skole, et utvekslingsopphold ved Universität St. Gallen i Sveits fra 2009 og Bachelor of Business Administration (BBA) fra Handelshøyskolen BI fra 2010. Fra 2015 til 2018 var han fagansvarlig for myndighetskontakt i Geelmuyden.Kiese. Fra 2018 er han partner og medeier i kommunikasjonsselskapet Kruse Larsen. 

Wand har vært medlem av Hole kommunestyre og Buskerud fylkesting samt vararepresentant til Stortinget fra Buskerud 2013-2021. Wand var formann i Buskerud Unge Høyre 2010–2012 og generalsekretær i Unge Høyre 2012–2015. I 2014 ble han innstilt som ny leder i Buskerud Høyre av valgkomiteens flertall, men tapte avstemningen på årsmøtet mot stortingsrepresentant Kristin Ørmen Johnsen.

Han giftet seg i 2018 med Unge Høyres daværende leder Sandra Bruflot.

 Referanser 

 Eksterne lenker 


Kategori:Høyre-politikere i Buskerud
Kategori:Vararepresentanter til Stortinget
Kategori:Lokalpolitikere i Hole
Kategori:Unge Høyres ledelse
Kategori:Personer tilknyttet Geelmuyden.Kiese
Kategori:Alumni fra Handelshøyskolen BI
Kategori:Personer fra Hole kommune
Kategori:Personer tilknyttet Kruse Larsen